《赠宁波郑太守威》
明代·湛若水

翩翩贤使君，五马仍朱轮。试问何所之，甬东东海滨。

名郡是宁波，波宁时亦和。圣人坐明堂，民物无札瘥。

君莫问我言，郡有四明山。四明如我心，四聪斯豁然。

学山以为明，学海以为平。平政明照物，颍川凤凰鸣。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。